LIETUVOS RESPUBLIKOS

ENERGETIKOS MINISTRO

Į S A K Y M A S

DĖL LIETUVOS RESPUBLIKOS ENERGETIKOS MINISTRO 2010 M. SPALIO 4 D. ĮSAKYMO NR. 1-274 „DĖL ASMENŲ, TURINČIŲ TEISĘ EKSPLOATUOTI ENERGETIKOS ĮRENGINIUS, ATESTAVIMO TAISYKLIŲ PATVIRTINIMO“ PAKEITIMO

2011 m. spalio 27 d. Nr. 1-262

Vilnius

Vadovaudamasis Lietuvos Respublikos šilumos ūkio įstatymo (Žin., 2003, Nr. 51-2254; 2007, Nr. 130-5259; 2011, Nr. 123-5816) 2 straipsnio 22 dalimi, 20, 22 ir 31 straipsniais:

1. P a k e i č i u Lietuvos Respublikos energetikos ministro 2010 m. spalio 4 d. įsakymą Nr. 1-274 „Dėl asmenų, turinčių teisę eksploatuoti energetinius įrenginius, atestavimo taisyklių patvirtinimo“ (Žin., 2010, Nr. 120-6154):

1.1. Įrašau įsakymo preambulėje po žodžio „dalimi“ žodžius „Lietuvos Respublikos šilumos ūkio įstatymo (Žin., 2003, Nr. 51-2254; 2007, Nr. 130-5259; 2011, Nr. 123-5816) 2 straipsnio 22 dalimi, 20, 22 ir 31 straipsniais“.

1.2. Nurodytu įsakymu patvirtintas Asmenų, turinčių teisę eksploatuoti energetinius įrenginius, atestavimo taisykles:

1.2.1. įrašau 12.3 punkte vietoj žodžio „įmonėje“ žodžius „ūkio subjekte“;

1.2.2. išbraukiu 28.2, 30.1, 30.4, 30.6, 45, 61 punktuose vartojamus žodžius „technikos skyrius“ ir įrašau žodžius „Planavimo ir kontrolės skyriaus“;

1.2.3. pripažįstu netekusiu galios 28.2.1 punktą;

1.2.4. įrašau 71.1 punkte vietoj žodžio „įmonės“ žodžius „ūkio subjekto“;

1.2.5. papildau 80.8 punktu:

„80.8. nustatomos aplinkybės, patvirtinančios, kad ūkio subjektas negali verstis energetikos įrenginių eksploatavimo veikla.“;

1.2.6. papildau 7 priedą 12 punktu:

„12. Pastato šildymo ir karšto vandens sistemos prižiūrėtojo (eksploatuotojo) sąžiningumo deklaracija, kad ūkio subjektas nėra susijęs su šilumos tiekėju, pateikia tik pastato šildymo ir karšto vandens sistemos prižiūrėtojas (eksploatuotojas), išskyrus Lietuvos Respublikos šilumos ūkio įstatymo 20 straipsnio 4 dalyje nustatytas išimtis.“;

1.2.7. papildau 17 priedu (pridedama).

2. N u s t a t a u, kad ūkio subjektai, turintys galiojančius Valstybinės energetikos inspekcijos atestatus šilumos įrenginių ir turbinų eksploatavimui ir vykdantys daugiabučių namų pastato šildymo ir karšto vandens sistemų prižiūrėtojo (eksploatuotojo) veiklą, išskyrus Lietuvos Respublikos šilumos ūkio įstatymo 20 straipsnio 4 dalyje nustatytas išimtis, privalo iki 2011 m. gruodžio 1 d. pateikti Valstybinei energetikos inspekcijai deklaraciją, kad ūkio subjektas nėra susijęs su šilumos tiekėju.

3. N u s t a t a u, kad šis įsakymas įsigalioja 2011 m. lapkričio 1 d.

Energetikos ministras	Arvydas Sekmokas

Asmenų, turinčių teisę eksploatuoti

energetikos įrenginius, atestavimo taisyklių

17 priedas

(Sąžiningumo deklaracijos, kad ūkio subjektas nėra susijęs su šilumos tiekėju, forma)

_

(ūkio subjekto (juridinio asmens) pavadinimas ir teisinė forma arba fizinio asmens vardas, pavardė)

_

(ūkio subjekto (juridinio asmens) rekvizitai: kodas, buveinės adresas arba fizinio asmens kodas, gimimo data ir adresas)

PASTATO ŠILDYMO IR KARŠTO VANDENS SISTEMOS PRIŽIŪRĖTOJO (EKSPLOATUOTOJO) SĄŽININGUMO DEKLARACIJA

20___ m. _____________ d. Nr.

Šia deklaracija skelbiama, kad pastato šildymo ir karšto vandens sistemos prižiūrėtojas (eksploatuotojas) nėra sudaręs draudžiamų susitarimų su šilumos gamintojais, tiekėjais ir nepiktnaudžiauja dominuojančia padėtimi, kaip tai nustatyta Lietuvos Respublikos konkurencijos įstatyme ir Lietuvos Respublikos šilumos ūkio įstatymo 3 straipsnio 5 dalyje ir 20 straipsnio 2 dalyje.

______________ (ūkio subjekto vadovo pareigų pavadinimas)	_____________ (parašas)	__________________ (vardas ir pavardė)

_________________